Diari Oficial de la Generalitat Valenciana


Sumari del DOGV 8741, del 17-02-2020 (2020/1127)

Informació pública del document d'actualització del pla acústic.
----------------------------------------------------------------

### Dades del document

Número de DOGV
:   8741

Data del DOGV
:   17-02-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/1127


Organisme emissor
:   Ajuntament de Torrent

Tipus de document
:   Anunci

Informació pública del document d'actualització del pla acústic. [2020/1127]  
D'acord amb el que estableix l'article 21 de la Llei 7/2002, de 3 de desembre, de la Generalitat, de Protecció Contra la Contaminació Acústica, els plans acústics municipals tenen com a objecte la identificació de les àrees acústiques existents al municipi segons l'ús que sobre aquestes existisca o estiga previst i de les seues condicions acústiques, així com l'adopció de mesures que permeten la progressiva reducció dels seus nivells sonors per a situar-los per davall dels previstos en la referida llei.  
D'acord amb el que estableix l'article 22 de la Llei 7/2002, de 3 de desembre, de la Generalitat, de Protecció Contra la Contaminació Acústica, han d'elaborar plans acústics municipals els municipis de més de 20.000 habitants, els plans acústics dels quals inclouran tot el terme municipal.  
El Pla Acústic Municipal de Torrent va ser redactat l'any 2012 i es va publicar la seua aprovació definitiva en el DOGV el 15 de novembre de 2013.  
D'acord amb l'article 16.2 del Decret 104/2006, de 14 de juliol, del Consell, de Planificació i Gestió en matèria de contaminació acústica, els Plans Acústics Municipals hauran de revisar-se i aprovar-se segons el procediment indicat en l'article 15 del citat Decret, almenys, cada 5 anys.  
Els continguts dels mapes acústics i programes d'actuació presentats són els previstos en la Llei 7/2002, de 3 de desembre, de la Generalitat, de Protecció Contra la Contaminació Acústica i del Decret 104/2006 de 14 de juliol, del Consell, de planificació i gestió en matèria de contaminació acústica, cosa per la qual s'entén es pot iniciar la tramitació de la seua aprovació.  
Per tot això, el Tinent d'Alcalde Delegat de l'Àrea d'Habitatge i Sostenibilitat, en virtut de les facultats delegades per Decret d'Alcaldia núm. 2667 de 26 de juny de 2019, DECRETE:  
Primer. Procedir a l'exposició pública del Document d'Actualització del Pla Acústic Municipal (PAM), integrat pels Mapes Acústics de Torrent i el Programa d'Actuació, pel termini d'un mes comptat des del següent a la publicació del present Decret en el Diari Oficial de la Comunitat Valenciana, conforme allò que s'ha determinat en l'art. 24 de la Llei 7/2002 de 3 de desembre, de la Generalitat Valenciana, de Protecció Contra la Contaminació Acústica i l'art. 15 del Decret 104/2006, de 14 de juliol, del Consell, de planificació i gestió en matèria de contaminació acústica.  
Segon. El contingut dels esmentats documents podran ser consultats en l'Ajuntament de Torrent, Àrea de Gestió de la Ciutat y Seguretat, Departament Tècnic de serveis mediambientals i espais naturals (C/ Ramón y Cajal, 1 de Torrent) en horari de 9:00 a 13:00 hores de dilluns a divendres i en la pàgina web de l'Ajuntament de Torrent: www.torrent.es  
  
Torrent, 9 de gener de 2020.- El tinent d'alcalde delegat de Sostenibilitat: Franciso José Arnau Roig.